Diari Oficial de la Generalitat Valenciana


Sumari del DOGV 5143, del 25-11-2005 (2005/12265)

Resolució d'11 d'octubre de 2005, del secretari autonòmic de Turisme i director de l'Agència Valenciana del Turisme, per la qual es procedix a la revocació del títol-llicència d'agències de viatges a l'entitat Xàbia Travel, SL, amb marca comercial Plantour.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5143

Data del DOGV
:   25-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12997


Organisme emissor
:   Conselleria de Turisme

Tipus de document
:   Anunci

Resolució d'11 d'octubre de 2005, del secretari autonòmic de Turisme i director de l'Agència Valenciana del Turisme, per la qual es procedix a la revocació del títol-llicència d'agències de viatges a l'entitat Xàbia Travel, SL, amb marca comercial Plantour. [2005/S12772]
  
Per no haver sigut possible notificar de forma personal i directa a l'interessat la Resolució de revocació del títol-llicència d'agències de viatges a petició pròpia de l'entitat Xàbia Travel, SL, amb marca comercial Plantour, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 de novembre de 2005.- La cap de l'Àrea de Producte: Isabel Palafox Gámir.
  
Vist l'expedient tramitat sobre revocació del títol-llicència d'Agència de Viatges de l'entitat Xàbia Travel, SL, amb marca comercial Plantour.
  
Atés que:
  
Primer. Mitjançant una Resolució de data 20 de desembre de 2004, es va concedir el títol-llicència d'Agència de Viatges a l'entitat Xàbia Travel, SL, amb casa central a Xàbia (Alacant), avinguda Llibertat, núm. 9, amb codi d'identificació CV-m704-A.
  
Segon. Per mitjà d'escrit de data 4 de juliol de 2005, amb justificant de recepció del dia 9 de setembre de 2005, se li va notificar que l'entitat Seguros Catalana Occidente, SA havia comunicat a esta Agència Valenciana del Turisme que procediria a l'anul·lació de la pòlissa d'assegurança de caució número N-03702499, prestada per esta companyia a favor de l'entitat Xàbia Travel, SL, i que corresponia a la fiança que l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges, establix que les Agències de Viatges hauran de mantindre en permanent vigència.
  
En este mateix escrit se li concedia un termini de 15 dies perquè presentara davant d'esta administració la corresponent carta de pagament justificativa del depòsit d'una nova fiança davant del Servici Territorial d'Economia i Hisenda d'Alacant, amb l'advertiment que de no fer-ho, i d'acord amb l'article 11 de l'esmentat Decret 20/1997, era causa de revocació del títol-llicència d'Agència de Viatges.
  
Tercer. Transcorregut el termini assenyalat per a audiència en l'expedient instruït, no han sigut presentades al·legacions respecte d'això.
  
Als anteriors fets li són d'aplicació
  
Fonaments de dret
  
Primer. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que «la revocació del títol-llicència d'Agència de Viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient».
  
Segon. L'article 14.1 del Decret 20/1997, establix que «les agències de viatges vindran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels seus contractants».
  
Tercer. L'article 11, lletra b), de l'esmentat Reglament establix com a causa de revocació del títol-llicència d'Agència de Viatges la no reposició de la garantia en la quantia i termini previst en l'article 14.
  
Quart. L'article 14.4 del referit Decret 20/1997, en el s'establix que «la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferma».
  
Cinqué. L'article 14.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, establix que «la modalitat i, si s'escau, classificació atorgada per l'administració Turística es mantindrà mentres siguen complits els requisits tinguts en compte a l'efectuar aquella, i mentre persistisca el caràcter turístic de l'activitat i pot ser revisada d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa en el corresponent Registre».
  
En compliment de la normativa anteriorment citada, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.2.i) del Decret 209/2004, de 8 d'octubre, del Consell de la Generalitat (DOGV de 13 d'octubre de 2004), resol:
  
Revocar el títol-llicència d'Agència de Viatges a l'entitat Xàbia Travel, SL, amb marca comercial Plantour, que tenia el seu domicili social a Xàbia (Alacant), avinguda Llibertat, núm. 9, i com a codi d'identificació CV-m704-A.
  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la recepció de la notificació de la mateixa, d'acord amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.